Андреас Неуман
(Клаудия в библиотеката)

Превод от испански: Рада Панчовска, 2008

chitanka.info

Издирваш в книгите

със странно усърдие на градинарка.

Деликатна и грижовна, в профил ми изглеждаш

различна с този начин да свиваш колена

и да напрягаш мускули

под дънките;

бавна смърт

да съзерцаваш, без да я докосваш,

малката татуировка на кръста ти.

По-добре да страдаш, отколкото да обрисуваш гърдите:

кой се осмелява да прекоси

тобоганите,

които свързват думата с нейния предмет?

Така че бягам

и се преструвам на разсеян;

ако обърнеш поглед към този, който те описва,

ще изчезнеш, а е твърде рано.

Продължавай да четеш, Клаудия.

Добре правиш да те обичат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.